Almuevennen, 1844-05-01
J Berlingske Tidende" for den 16de April læses følgende: Opfordring! "Offentligheden er Sandhedens sikkreste Værn, Enhver, der føler Kald til, med Kundskab og Retsind at virke til en forønskelig Udvikling af Menneskelivet i dets høieste Fylde, der træder frem som Leder for sine Medmennesker ved deres Stræben mod Maalet for de sociale Forhold, maa fremfor nogen Anden erkjende og hylde Nødvendigheden af denne Magt, og villig underkaste sig dens Dom. Det er støttet paa disse Grunde at Jndsenderen heraf opfordrer Styreren af det Almues møde, der nylig er afholdt i Holbek, til at offentliggjøre denne Samlings Anledning, Formaal og Forhandlinger. Fra hvilken Side denne Opfordring kommer er ikke vanskeligt at gjette, og det er isandhed vel værd at lægge Mærke til, hvilken Betydning man nu fra denne Side tillægger og hvilken Opmærksomhed man skjænker Bondens politiske Foreninger og borgerlige Opsving; dette maa være Bonden et nyt Beviis paa den Sandhed, at det er paa hans egen høiere Oplysning og virksommere Deeltagelse i Drøftelsen af sine egne og Landets almindelige offentlige Anliggender, at hans Fremgang til statsborgerlig lige Anseelse og Jndflydelse med de andre Stænder, beroer. For nogle Aar siden skiænkede Godseierne og deres Tjenere vistnok ikke et "Almuesmøde saa megen Opmærksomhed, at de skulde have gjort sig den Uleilighed derom at skrive Opfordringer, i Bladene, men nu, da Bondens Sands for de offentlige Anliggender er vakt og har viist sig levende trindt om i Landet, nu kunne hine ikke med Ringeagt oversee ham, men det er blevet dem af paatrængende Vigtighed at vide hvad der forhandles, hvorom der tales, hvorledes Stemningen yttrer sig osv., og at det dog er kommet saavidt maa jo være vor Bondestand en sand Glæde, men derhos ogsaa en Spore til at stræbe fremad paa den begyndte Vei, og vise det er dens Alvor at indhente hvad den mangler i lige Anseelse og Jndflydelse med de andre Stænder. Fra denne Side betragtet er altsaa ovenstaaende Opfordring glædelig. Seer man den fra en anden Side bliver den derimod utidig og ubegrundet. Den som med nogen fornuftig Ret vil udstæde en saadan offentlig Opfordring, maa dog have fulgt vore offentlige Blade, da han jo ellers ikke veed om den Offentlighed han søger at fremkalde, allerede finder Sted, og skulde dette være Tilfældet, da stod han jo i en saare latterlig Stilling; dette er netop Tilfældet med nærværende Opfordrer, forsaavidt han ønsker Oplysning om den omhandlede Samlings Anledning og Formaal, thi i "Berlingske Tidende Nr. 82 og "Almuevennen, Nr. 13 findes følgende Bekjendtgjørelse. "Landcommunalforeningen i Holbeks Amt afholder et Møde Tirsdagen den 2den April d. A. Kl. 11 Formiddag hos Gjæstgiver Anthoni Holbek, og heraf fremlyser jo tilstrækkeligt Samlingens Anledning og Formaal. Rundt om i Landet ere Communalforeninger oprettede, og den der udgiver sig for en Offentlighedens Ven kan ikke foregive Uvidenhed om disses Anledning og Formaal, og han maatte da let kunne sige sig selv at Landcommunalforeningen i Holbeks Amt, holdt Samling i samme Anledning og med samme Formaal som de øvrige Foreninger med samme Navn. Med den fornødne Opmærksomhed vilde han saaledes have undgaaet at gjøre en unødvendig Opfordring, ligesom han ogsaa da vilde have tillagt Samlingen en meere anstændig og passende Benævnelse endet "Almuesmøde." Med Hensyn til Forhandlingernes Offentliggjørelse, da er hans Opfordring aldeles ubetimelig. Mødet afholdtes den 2den April og Opfordringen maa være skrevet senest den 13de eller 14de, men Enhver veed at der skal Tid til at forfatte en offentlig Beretning om saadanne Møder, og at der i Almindelighed hengaaer en Maanedstid eller meere mellem Modernes Afholdelse og Forhandlingernes Offentliggjørelse og det uagtet de respective Formænd ere almindeligt bekjendte som Offentlighedens varmeste Venner. At denne Forening i Holbeks Amt, med Hr. Capitain Jespersen paa Grønnebjerggaard til valgt Formand, ikke mindre end Landets andre Communalforeninger vilde hylde Offentlighed, havde man al Grund tilat vente, og det findes bekræftet ved det i "Berlingske, Nr. 109 afgivne Svar paa Opfordringen; den hele Opfordring er saaledes mildest talt utidig. Det er meget betydningsfuldt og charakteristisk, at medens Godseiere holde Møder og aftale en Forening uden offentlige Jndkaldelser eller Beretninger derom, og kun ville offentliggjøre de af deres Forhandlinger, der angaae Forholdet til Bondestanden og blive bragt til et Resultat, saa er man saa begierlig efter at kjende en anden Forenings Forhandlinger, at man ikke kan give den fornødne Tid til deres Publication.